Heimon rakenne

Tuhkan Lapsien heimossa jokaisella heimolaisella on oma paikkansa ja tehtävänsä. Hänen roolinsa heimossa määrittyy hänen tietojensa ja taitojensa mukaan ja yleensä osa heimoon initiaatiota on löytää oma paikka ja tehtävä heimossa. Silloin liittyessään heimoon uusi heimolainen tietää mitä häneltä odotetaan ja mitä hänen tulee tehdä heimon puolesta.

Heimo jakautuu Johtajaan, Heimoneuvostosta sekä Laumoihin niiden vanhimpiin. Lisäksi sotilaallisena elimenä toimii Riimukaarti sekä uskonnolisena elimenä kolmen neuvosto

## Kolmen Neuvosto

Perinteisesti Tietäjien Laumaa on johtanut Lauman iäkkäimmät ja kokeneimmat tietäjät muodostaen erityisesti uskonnollisista kysymyksistä vastuussa olevan **Kolmen Neuvoston**.

Kolmen Neuvostoa konsultoidaan, kun kyse on uskon asioista, shamanismista, energioista tai mistä tahansa henkimaailman asioista. Täten Kolmen Neuvostoa voitaisiin verrata ikään kuin Ylipapistoksi.

Kolmen Neuvosto antaa neuvoja myös heimon pienemmissä asioissa ja opastaa ennustusten ja näkyjen avulla heimolaisia heidän ongelmissaan. Myös heimon Johtajan on tiedetty toisinaan kysyneen Kolmen Neuvostolta neuvoa henkilökohtaisissa ongelmissa.

Kolmen Neuvostoa ei siis tule sekoittaa **Heimoneuvostoon**, joka hoitaa koko heimoa koskevia asioita. Kolmen Neuvoston jäsenistä yksi on pitänyt Lauman Vanhimman roolia Heimoneuvostossa, mutta toisinaan Kolmen Neuvoston jäsenet ovat vaihdelleet keskenään Lauman Vanhimman roolia tarpeen mukaan.
Tuhkan Lapsien matka Suomesta Puolaan koitui monien, erityisesti iäkkäiden heimolaisten kohtaloksi ja osa joutui jäämään jälkeen. Kun jokaisesta Laumasta ei enää löytynyt tarpeeksi jäseniä Heimoneuvostoon, päätettiin että Kolmen Neuvosto ottaisi Heimoneuvoston tehtävät väliaikaisesti itselleen kunnes heimoon ja eri Laumoihin saataisiin jälleen täydennystä. Tästä erikoistilanteesta on pystytty sittemmin luopumaan ja Heimoneuvosto kokoontuu jälleen.

## Heimoneuvosto

Heimon nojatessa demokratiaan on pääasiallinen päätöksentekoelin nimeltään **Heimoneuvosto**. Heimoneuvosto koostuu viidestä **Lauman Vanhimmasta** sekä heimon **Johtajasta**. Heimoneuvosto kokoontuu säännöllisesti käymään läpi Laumojen tilannetta, Kauppiaiden toimittamia uutisia sekä päättämään koko heimoa koskevista suuremmista asioista. Heimoneuvoston päättäessä heimoa koskevista asioista, jokainen Lauman Vanhin kertoo oman mielipiteensä asiasta ja lopulta Johtaja tekee päätöksen kuultuaan kaikkia Vanhimpia. Yleensä päätöksiin päädytään yhdessä ja Johtajan tehtävä Heimoneuvostossa on lähinnä seremoniallinen, mutta sääntöjen mukaan Johtajalla on päätöksissä viimeinen sana. Mikäli Johtaja päättää heimon asioista jatkuvasti muun Heimoneuvoston neuvojen vastaisesti ja oman mielensä mukaisesti, saattaa hän pian huomata jäävänsä pois koko heimon suosiosta ja menettävänsä kunnioituksen sekä arvostuksen muiden silmissä. Heimoneuvoston kokoontumiset ovat koko heimolle avoimia ja kuka vain heimolaisista voi niitä saapua seuraamaan ja kuuntelemaan.

Hovi on oikeutettu tekemään pienempiä päätöksiä myös ilman Heimoneuvostoa, mutta suuremmissa kysymyksissä oletetaan Heimoneuvostoa konsultoitavan. Sellaisissa tilanteissa kun Heimoneuvosto ei ehdi kokoontumaan voidaan johtajalle ja Hoville myöntää yksinomainen päätäntävalta kriittisemmissäkin tilanteissa. Tällaisia tilanteita ovat esimerkiksi koko heimoa koskettavat taistelutilanteet tai muut yllättävät ja nopeat tilanteet. Näissä hetkissä heimon Johtaja on korvaamaton osa Tuhkan Lapsia ja hänen johdatuksellaan heimo toimii yhteisen päämäärän eteen.

## Laumat

Tuhkan Lapsien heimo koostuu viidestä **Laumasta**. Jokaisella Laumalla on oma vastuualueensa heimossa ja jokaista laumaa johtaa Heimoneuvostossa istuva **Lauman Vanhin**. Tuhkan Lapsien jäsenet jakautuvat laumoihin heidän omien taitojensa perusteella. Heimon jäsen voi taitojensa puolesta tehdä useamman Lauman tehtäviä, mutta jonkin Laumoista on oltava hänen oma Laumansa. Laumoja ovat:

* **Tietäjät** – Heimon shamaanit, tietäjät, noidat ja ennustajat vastaavat kommunikoinnista henkimaailman, Ylisen ja Alisen kanssa. Heidän tehtävänsä on toimia heimon neuvonantajina, toteuttaa heimon rituaalit ja ylläpitää heimon uskomuksia.
* **Metsästäjät** – Heimon metsästäjät, suojelijat, tiedustelijat ja soturit vastaavat heimon suojelusta, petojen ja mutanttien metsästyksestä sekä käyttökelpoisen tavaran etsinnästä joutomaalla. Heidän tehtävänsä on kerätä metallia, yrttejä ja muita ainesosia heimon tarpeisiin sekä suojella tarpeen tullen joutomaalle lähteviä heimolaisia.
* **Parantajat** – Heimon parantajat ja lääkkeiden valmistajat pitävät huolta heimon terveydestä. He tuntevat yrtit ja niiden vaikutukset sekä myrkyt ja niiden voimat. He osaavat valmistaa raaka-aineista lääkkeitä sekä huumeita ja myrkkyjä.
* **Sepät** – Sepät taitavat metallin, aseiden ja panssarien salat. He rakentavat uutta, korjaavat vanhaa ja siunaavat aseita ja muita käyttöesineitä käyttöön. He pitävät huolta heimon ammusvarannoista sekä huoltavat panssareita ja säteilysuojavarusteita.
* **Kauppiaat** – Kauppiaat, diplomaatit, vakoojat ja sanataiturit pitävät huolta heimon suhteista heimon ulkopuolisiin, käyvät kauppaa heimon tarpeisiin ja pitävät heimon ajantasalla heimon ulkopuolisista asioista. He tutustuvat jatkuvasti uusiin ihmisiin, pitävät yllä laajaa kontaktiverkkoa ja keräävät tietoa ja huhuja muun maailman tapahtumista. He hankkivat Parantajien ja Seppien tarvitsemia raaka-aineita ja pitävät heimon varallisuudesta huolta.

Jokaisella heimon jäsenellä on velvollisuus tehdä tehtäviä ja töitä heimon yhteisen hyvän eteen omien mahdollisuuksiensa mukaan. Jos Lauman Vanhin antaa Laumansa jäsenelle tehtävän, on hänen pyrittävä toteuttamaan se ensisijassa. Lauman Vanhimpien tehtävä on pysyä ajan tasalla Laumansa tarpeista sekä olla tietoinen ylimääräisista raaka-aineista ja tarvikkeista, joita tarpeen tullen Kauppiaat voivat käyttää kaupankäynnissä.

Laumojen sisäiset säännöt ja hierarkia on Lauman Vanhimman päätettävissä. Tyypillisesti Laumoissa on erilaisia kunnia- ja/tai vastuurooleja, joiden haltijoiden asemat ovat hieman korkeampia kuin tavallisten Lauman jäsenten. Jokaisessa Laumassa on myös huhuttu olevan paljon salattua tietoa, joita ei Laumojen ulkopuolisille jaeta.

Lauman Vanhimmat voivat antaa Laumansa tarpeiden mukaan tehtäviä (Questeja) myös heimon ulkopuolisille jäsenille. Esimerkiksi Metsästäjät voivat pyytää mukaansa metsästysretkelle, Parantajat voivat kokeilla uusia lääkintäkeinoja halukkaisiin, Sepät voivat pyytää tuomaan heimon tarvitsemia raaka-aineita ja Kauppiaat voivat pyytää etsimään tietoa kiinnostusta herättäneestä aiheesta.

## Riimukaarti

**[Tämä on Riimukaartin lyhytkuvaus! Lue pitempi kuvaus: Riimukaarti]**

 **Riimukaarti** on Laumajärjestelmän ulkopuolella toimivat kunniakaarti, joka perustettiin Igorin annettua Tuhkan Lapsille sähkön lahjan ja heimon rakennettua **Riimupanssarit** Harhaman (ja Igorin) ohjeistuksella. Riimukaartiin kuuluvat heimolaiset toimivat heidän normaaleissa tehtävissään heimon sisällä, mutta tarpeen tullen Heimoneuvosto voi päättää ottaa Riimukaartin käyttöön yksittäistapauksissa. Tällöin Riimukaartilaiset irrottautuvat väliaikaisesti Laumansa tehtävistä ja toimivat Riimukaartina. Riimukaartista voidaan myös päättää ottaa käyttöön vain osa.

Jokaisella Riimukaartilaisella on oma Riimupanssarinsa. Niistä jokainen on valmistettu henkilökohtaisesti kantajalleen ja jokainen niistä on uniikki. Riimupanssareita säilytetään lukitussa säilössä, joka avataan vain Heimoneuvoston ja Hovin päätöksestä. Kun Riimukaarti aktivoidaan, avataan säilö ja Riimupanssarit puetaan kaartilaisille seremoniallisesti.

Riimukaarti edustaa Tuhkan Lapsien suurinta voimaa ja sen käyttö on harvinaista. Sitä käytetään yleensä vain silloin, kun heimo tai sen selviytymiselle tärkeät asiat ovat vaarassa. Riimukaartin pääsääntöinen tehtävä on suojella heimoa ja sen Johtajaa. Kuten Laumoillakin, myös Riimukaartiin huhutaan liittyvän salattua tietoa, josta vain kaartilaiset tietävät.

## Sanansaattajat

Sanansaattajat toimivat myös Laumajärjestelmän ulkopuolella. He ovat diplomaatteja, jotka neuvottelevat tiettyjen faktioiden kanssa heimon äänellä. Jokaisella Sanansaattajalla on vastuullaan yhden heimon ystävyysfaktion kanssa neuvotteleminen. Nämä henkilöt toimivat yhteistyössä heimon Johtajan ja Heimoneuvoston kanssa heimon yhteisten diplomaattisten linjausten mukaisesti. Sanansaattajat eivät lähtökohtaisesti hoida kaupankäyntiä ystävyysfaktioiden kanssa, mutta Kauppiaiden luvalla voivat myös niitä tehtäviä hoitaa vastuutehtäviensä lisäksi. Sanansaattajat ovat kullekin ystävyysfaktiolle heimon kasvot ja se henkilö, jonka puoleen he kääntyvät jos he tahtovat tehdä sopimuksia tai suunnitelmia heimon kanssa.

Sanansaattajien vastuu ulottuu myös offgameen: jokaisen Sanansaattajan vastuulla on olla yhteydessä omaan ystävyysfaktioonsa pelien ulkopuolella ja tulla sillä tavoin heille tutuksi ja keskustella faktioiden yhteisistä offgame-tavoitteista.

## Rakenteiden toiminta suhteessa toisiinsa

Heimon rakenteet on luotu palvelemaan toisaalta demokratiaa, toisaalta myös tehokkuutta. Tuhkan Lasten periaate on, että kullakin on oikeus tulla kulluksi. Koska uskonnollinen tausta painottaa vanhempien kunnioitukseen, on heimolaisille kuitenkin luontaista etsiä turvaa, neuvoa ja suojaa auktoriteeteistä.

Rakenteellisten elinten valta ei ole aina täysin yksiselitteistä, mutta pienellä tutkailulla kuitenkin selkeää ja loogista:

Lauman Vanhimpien auktoriteetti vaihtelee hieman tilanteesta riippuen: kullakin Vanhimmalla on oikeus päättää **oman** Laumansa sisäisistä asioista, mutta **ei toisen** Lauman Vanhimman lauman asioista. Heimoneuvostossa taas Lauman Vanhimmat päättävät t**asavertaisesti yhdessä** käytännössä kaikkien laumojen asioista.

Kolmen Neuvoston merkitys on hyvin omanlaisensa, sillä kyseessä on ensisijaisesti spirituaalinen neuvonantoelin, joka vastaa uskonnollisista kysymyksistä. Jos Harhama on johtaja, Hovi on tuomari, Heimoneuvosto valamiehistö, on Kolmen Neuvosto eräänlainen ylipapisto. Uskonnollisten kysymysten kohdalla Kolmen Neuvoston päätökset menevät toisinaan jopa Heimoneuvoston ohitse, mutta poliittisissa tai lauman muuta hyvinvointia koskevissa kysymyksissä puolestaan Heimoneuvosto

Riimukaartilla ei ole päätäntävaltaa heimoon, mutta sillä on oikeus tehdä taktiset ja strategiset ratkaisunsa itsenäisesti.

Johtajan rooli on kutakuinkin yksiselitteinen. Johtajan tehtävä on kuunnella muita päättäviä elimiä, innostaa, motivoida ja suojella heimoa. Mutta viime kädessä ja epäselvissä tilanteissa johtajalla on oikeus lausua viimeinen sana.